Predlog za sprejetje predhodne odločbe, ki ga je vložilo Győri Törvényszék (Madžarska) 19. oktobra 2020 – Koppány 2007 Kft./Vas Megyei Kormányhivatal
(Zadeva C-523/20)
Jezik postopka: madžarščina
Predložitveno sodišče
Győri Törvényszék
Stranki v postopku v glavni stvari
Tožeča stranka: Koppány 2007 Kft.
Tožena stranka: Vas Megyei Kormányhivatal
Vprašanja za predhodno odločanje
Ali je treba izraz „stalno zakonito prebivajo“ iz člena 1 Uredbe (EU) št. 1231/20101 o razširitvi uporabe uredb (ES) št. 883/20042 in (ES) št. 987/20093 na državljane tretjih držav, za katere se navedeni uredbi ne uporabljata razlagati tako, da so z njim zajeti tudi državljani tretjih držav, ki v zadevni državni članici prebivajo na podlagi dovoljenja za prebivanje in imajo dokument o prijavi prebivališča, ki ga je izstavil policijski organ za tujce?
Ali je mogoče izraz „stalno zakonito prebivajo“ uporabiti glede državljanov tretjih držav, ki imajo potrjeno nastanitev na sedežu delodajalca?
Ali je treba pri razlagi izraza „stalno zakonito prebivajo“ upoštevati pojem „stalno prebivališče“ iz člena 1(j) Uredbe (ES) št. 883/2004 o koordinaciji sistemov socialne varnosti ali pojem „stalno prebivališče“, določen v zakonodaji zadevne države članice?
Kakšen pomen je treba dati izrazu „stalno zakonito prebivajo“ kot enotnemu pojmu prava Unije?
____________
1 Uredba (EU) št. 1231/2010 Evropskega parlamenta in Sveta z dne 24. novembra 2010 o razširitvi uporabe uredb (ES) št. 883/2004 in (ES) št. 987/2009 na državljane tretjih držav, za katere se navedeni uredbi ne uporabljata le na podlagi njihovega državljanstva (UL 2010, L 344, str. 1).
2 Uredba (ES) št. 883/2004 Evropskega parlamenta in Sveta z dne 29. aprila 2004 o koordinaciji sistemov socialne varnosti (UL 2004., L 166., posebna izdaja v slovenščini: poglavje 5, zvezek 5, str. 72).
3 Uredba (ES) št. 987/2009 Evropskega parlamenta in Sveta z dne 16. septembra 2009 o določitvi podrobnih pravil za izvajanje Uredbe (ES) št. 883/2004 o koordinaciji sistemov socialne varnosti (UL 2009, L 284, str 1).